אייסאפ רוקי

ראשית חייו

רקים מאיירס נולד ב-3 באוקטובר 1988 בשכונת הארלם שבניו יורק, לאב מהגר מברבדוס. הוא נקרא על שם אגדת ההיפ הופ ראקים. בגיל שמונה החל רוקי לעסוק בראפ ולמד לעשות זאת מאחיו הגדול. בהיותו בן 12, נכלא אביו על סחר בסמים. כשמאיירס היה בן 13, נהרג אחיו בהארלם, מה שגרם לו לקחת את עיסוק הראפ ברצינות רבה יותר. מאיירס הושפע בילדותו מהלהקות בון ת'אגס אנד הארמוני, וו טאנג קלאן, ראן די אם סי ומוב דיפ.
בגיל 15 חי יחד עם אמו במקלטים לחסרי בית, ומכר קוקאין בברונקס. לאחר זמן מה עבר לניו ג'רזי.

2011–2007: תחילת הדרך

בשנת 2007 הצטרף רוקי לצוות ASAP Mob, קבוצה מהארלם המורכבת מראפרים, מפיקים, במאי קליפים ומעצבי אופנה, שחולקים תחומי עניין דומים במוזיקה, באופנה ובאמנות. ASAP הם ראשי תיבות של "Always Strive and Prosper" ("תמיד תשאף ותצליח"). ב-8 ביולי 2011, רוקי הוציא אלבום אוסף לא רשמי בשם Deep Purple אשר לדברי רוקי, היה אוסף של להיטי היוטיוב שלו שחיבר מעריץ בפריז.

2012–הווה: סיבובי הופעות ואלבום בכורה

בתחילת פברואר 2012 הופיע אייספ רוקי יחד עם הראפר קנדריק לאמאר במופע חימום של סיבוב ההופעות של דרייק, The Club Paradise Tour. ביולי הופיע רוקי בפסטיבל המוזיקה של פיצ'פורק. הופעת הבכורה שלו בטלוויזיה בתוכנית האירוח Late Night with Jimmy Fallon תוכננה ל-20 ביולי, אך הוא נעצר בלילה שלפני, עקב מעורבותו בקטטה עם האמן iRome במנהטן. הוא הופיע בתוכנית ב-21 באוגוסט, וביצע את השיר "Goldie".
ב-6 בספטמבר 2012 ביצע בטקס ה-VMA את גרסת הרמיקס של השיר "(Cockiness (Love It" יחד עם ריהאנה.
את אלבומו הראשון של רוקי, Long. Live. ASAP, הפיקו קלאמס קסינו, Hit-Boy וג'ואי ביץ. הסינגל הראשון מתוך האלבום, "Goldie", יצא ב-27 באפריל 2012. ב-27 באוגוסט, הוציאו להורדה ASAP Mob מיקסטייפ בשם Lords Never Worry. בחודשים ספטמבר עד נובמבר קידם רוקי את האלבום עם סיבוב ההופעות the Long Live ASAP Tour. האלבום יצא ב-15 בינואר 2013, וספג לרוב ביקורות חיוביות ממבקרים. האלבום הגיע לראש בילבורד הוט 100 כשמכר 139,000 עותקים בשבוע הראשון לצאתו בארצות הברית. נכון לאפריל 2013, מכר האלבום 312,000 עותקים.
ב-12 באפריל 2013, במהלך ראיון, חשף רוקי כי הוא עובד על אלבום אינסטרומנטלי, שהוא מתכנן להוציא ללא הודעה מוקדמת. ב-21 ביוני אמר רוקי לחדשות MTV כי הוא סיים לעבוד על האלבום האינסטרומנטלי הראשון שלו, שמורכב בעיקר משירי אמביינט אינסטרומנטלים. האלבום נקרא Beauty & The Beast: Slowed Down Sessions (Chapter 1)‎ ועתיד לצאת להורדה במהלך קיץ 2014.
ב-16 במרץ 2014, הודיע רוקי כי הוא עובד על אלבומו השני, אלבום המשך לאלבום הבכורה, שעתיד לצאת בסוף 2014.
ב-22 ביוני 2015 יצא השיר Good For You של זמרת סלינה גומז בו התארח.
ב - 21 באוקטובר 2015 הופיע אייספ רוקי יחד עם הראפר וויז קאליפה (Wiz Khalifa) ב Heinken Music Hall שבאמסטרדם.

חיים אישיים

ראקים מאיירס נולד ב-3 באוקטובר 1988 בשכונת הארלם שבניו יורק והתחיל לעשות ראפ בגיל שמונה בעזרת אחיו הגדול שלימד אותו. ראקים קרוי על שם הראפר ראקים מהצמד “Eric B. & Rakim” והכינוי שלו פריטי פלאקו על שם הראפר Mos Def שגם מכונה כך.
בילדותו, נכנס אביו לכלא  בשל התעסקות עם סמים וכשהיה בן 12 מת אחיו הגדול בהארלם, מה שגרם לו לקחת את עניין הראפ ברצינות יותר. כשהיה בן 15 גר יחד עם אמו במקלטים לחסרי בית, ומכר קוקאין בברונקס כדי לשרוד. 
בשיר Purity מהאלבום Testing מדבר רוקי על הקללה שהוטלה עליו, בכל שיחרור של אלבום בן אדם קרוב אליו מת - ב-2012 זה היה אביו שמת לפני שיצא Long. Live. Asap, ב-2014 לפני שיצא At Long. Last. Asap זה היה A$AP YAMS שהיה המייסד של A$AP MOB ומת ממנת יתר שגרמה לסיבוך בנשימה. ב-2017 כשעבד על TESTING נפטרה אחותו ממנת יתר של קוקאין.
בסוף 2011 החל רוקי לצאת עם הראפרית האוסטרלית איגי אזליה. אזליה אישרה כי הם נמצאים במערכת יחסים בראיון עם מגזין Vibe בינואר 2012. ביולי 2012 הודיע רוקי שהם נפרדו.
באפריל 2013 החל רוקי לצאת עם הדוגמנית האמריקאית שאנל אימן.